ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02670044087
ขอเสนอความคิดเห็นเกี่ยวกับการจำหน่ายสินค้าบนบาทวิถี เนื่องจากประชาชนแจ้งว่า ปัจจุบันพ่อค้าแม่ค้าทั่วพื้นที่กรุงเทพมหานครฯ มีการจัดวางสินค้าบนบาทวิถี โดยต้องมิให้เป็นการกีดขวางการสัญจรไปมา ผู้จำหน่ายต้องเว้นระยะห่างจากผู้ขายรายอื่นเป็นระยะอย่างน้อย 1 เมตร และเว้นระยะห่างจากขอบบาทวิถีอย่างน้อย 75 เซนติเมตร ส่วนการเร่ขายสินค้าในที่สาธารณะ โดยใช้รถเข็นหรือรถยนต์เร่ขาย ผู้ขาย ห้ามจอดขายในเขตห้ามจอดรถ บริเวณทางแยกหรือทางร่วม รวมถึงรถจักรยานยนต์พ่วงข้างด้วยเช่นกัน จากนโยบายข้างต้น ประชาชนมีความคิดเห็นว่า การใช้รถจักรยานยนต์พ่วงข้างเร่ขายของนั้นเป็นการเคลื่อนที่ตามจุดต่าง ๆ ไปเรื่อย ๆ แต่ทางเจ้าหน้าที่เทศกิจกลับออกตระเวนเก็บเงินค่าดูแลจากพ่อค้าแม่ค้าที่ใช้รถจักรยานยนต์พ่วงข้างเร่ขายของเป็นจำนวนเงินประมาณ 500 - 1,000 บาทต่อเดือน (ห้าร้อยบาทถึงหนึ่งพันบาทถ้วน) แต่ถ้าเป็นรถยนต์เร่ขาย เจ้าหน้าที่เทศกิจกลับไม่คิดเงินค่าดูแลและค่าพื้นที่ ซึ่งประชาชนอยากให้เจ้าหน้าที่ที่เกี่ยวข้องพิจารณาและทบทวนการเก็บเงินค่าดูแลรถจักรยานยนต์พ่วงข้างเร่ขายของ เพราะผู้ขายไม่ได้จอดประจำบนบาทวิถี แต่จะเคลื่อนย้ายไปเรื่อย ๆ ไม่ได้จอดแช่เป็นกิจจะลักษณะ (บันทึกข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการพิจารณา เพื่อแบ่งเบาภาระค่าใช้จ่ายให้กับประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata